               ЕВРОПЕЙСКА КОМИСИЯ
            Брюксел, 27.11.2020
            COM(2020) 763 final
            2020/0337(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението за общо авиационно пространство между Европейския съюз и неговите държави членки и Република Молдова

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвместния комитет, създаден по силата на Споразумението за общо авиационно пространство между Европейския съюз и неговите държави членки и Република Молдова (наричано по-нататък „Споразумението“)
                  1
               .

               2.Контекст на предложението

               2.1.Споразумение за общо авиационно пространство между Европейския съюз и неговите държави членки и Република Молдова

               Със Споразумението се цели създаването на общо авиационно пространство (ОАП), основано на предоставяне на достъп до пазарите за въздушен транспорт на страните, с равни конкурентни условия и спазване на едни и същи правила, включително по въпросите на безопасността, сигурността, управлението на въздушното движение, социалните аспекти и околната среда. Правилата за ОАП следва да се основават на съответното законодателство, което е в сила в Европейския съюз, съгласно приложение III към настоящото споразумение, по-специално по отношение на безопасността, сигурността и управлението на въздушното движение.

               Споразумението влезе в сила на 2 август 2020 г.

               2.2.Съвместен комитет

               Съвместният комитет е създаден съгласно член 22 от Споразумението. Той отговаря за администрирането на Споразумението и гарантира неговото правилно прилагане.

               Основните му задачи са да си сътрудничи като: а) провежда прегледи на пазарните условия, които оказват въздействие върху въздухоплавателните услуги по Споразумението; б) решава, доколкото е възможно, проблемите пред стопанската дейност, които наред с другото биха затруднили достъпа до пазара и безпрепятственото предлагане на услугите по настоящото споразумение, като начин да се гарантират равностойни условия, сближаване на нормативната уредба и ограничаване на регулаторната тежест върху търговските оператори; в) насърчава обмена на експертни мнения по нови законодателни или регулаторни инициативи и разработки, включително в областта на сигурността, безопасността, опазването на околната среда, авиационната инфраструктура (включително слотове), конкурентната среда и защитата на потребителите; г) редовно анализира социалните последствия от настоящото споразумение във връзка с начина му на прилагане, особено в областта на трудовата заетост, и изготвя подходящи действия в отговор на опасения, за които бъде установено, че са основателни; д) разглежда потенциалните области за по-нататъшно развитие на настоящото споразумение, включително препоръки за изменения в него; е) съгласува, въз основа на консенсус, предложения, подходи или документи от процедурен характер, които са пряко свързани с функционирането на настоящото споразумение; ж) разглежда и разработва техническа помощ в областите, включени в настоящото споразумение; и з) насърчава сътрудничеството в съответните международни форуми.

               Освен това, в съответствие с член 6 (Инвестиции) от Споразумението, Съвместният комитет разглежда въпроси, свързани с двустранните инвестиции в мажоритарно участие или промени в ефективния контрол на въздушните превозвачи на страните.

               Съгласно член 22, параграф 3 от Споразумението Съвместният комитет трябва да приеме с решение свой процедурен правилник.

               2.3.Предвиденият акт на Съвместния комитет

               На първото си заседание Съвместният комитет приема решение относно приемането на своя процедурен правилник (наричан по-нататък „предвиденият акт“).

               Целта на предвидения акт е, в съответствие с член 22, параграф 3 от Споразумението, да бъде приет процедурният правилник за организацията и работата на Съвместния комитет, за да се даде възможност за правилно прилагане на Споразумението.

               3.Позиция, която да трябва да се заеме от името на Съюза

               Позицията, която трябва да се заеме от името на Съюза, следва да има за цел приемането на процедурния правилник на Съвместния комитет, създаден по силата на Споразумението. Позицията следва да се основава на проекта на решение на Съвместния комитет.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“.

               4.1.2.Приложение в конкретния случай

               Съвместният комитет е орган, създаден със споразумение, а именно Споразумението за общо авиационно пространство между Европейския съюз и неговите държави членки и Република Молдова.

               Актът, който Съвместният комитет има за задача да приеме, е акт с правно действие, тъй като налага на страните задължения по силата на международното право.

               Предвиденият акт не допълва, нито изменя институционалната рамка на Споразумението.

               Предвид горепосоченото процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържание на предвидения акт са свързани с въздушния транспорт.

               Поради това материалноправното основание за предложеното решение е член 100, параграф 2 от ДФЕС.

               4.3.Заключение

               Правното основание за предложеното решение следва да бъде член 100, параграф 2 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Съвместния комитет ще се определи неговият процедурен правилник, целесъобразно е след приемането му той да се публикува в Официален вестник на Европейския съюз.

               2020/0337 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението за общо авиационно пространство между Европейския съюз и неговите държави членки и Република Молдова

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за общо авиационно пространство между Европейския съюз и неговите държави членки и Република Молдова (наричано по-нататък „Споразумението“) беше сключено от Съюза с Решение (ЕС) 2020/951 на Съвета
                  2
                и влезе в сила на 2 август 2020 г.

               (2)С член 22 от Споразумението се създава Съвместен комитет, който гарантира администрирането и правилното прилагане на Споразумението.

               (3)В член 22, параграф 3 от Споразумението се предвижда, че Съвместният комитет следва да приеме свой процедурен правилник.

               (4)С цел да се гарантира правилното прилагане на Споразумението, процедурният правилник на Съвместния комитет следва да бъде приет.

               (5)Целесъобразно е да се установи позицията, която трябва да се заеме от името на Съюза в рамките на Съвместния комитет, тъй като решението на Съвместния комитет за приемане на неговия процедурен правилник ще бъде обвързващо за Съюза. Позицията на Съюза в рамките на Съвместния комитет следва да се основава на приложения проект на решение на Съвместния комитет,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на първото заседание на Съвместния комитет, създаден съгласно член 22 от Споразумението за общо авиационно пространство между Европейския съюз и неговите държави членки и Република Молдова, във връзка с приемането на процедурния правилник на Съвместния комитет, се основава на проекта на решение на Съвместния комитет, приложен към настоящото решение.

               Представителите на Съюза в рамките на Съвместния комитет могат да приемат незначителни промени в проекта на решение на Съвместния комитет, без да е необходимо допълнително решение на Съвета.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение (ЕС) 2020/951 на Съвета от 26 юни 2020 г. за сключване от името на Съюза на Споразумението за общо авиационно пространство между Европейския съюз и неговите държави членки и Република Молдова (ОВ L 212, 3.7.2020 г., стр. 8).

                     (2)

                        Решение (ЕС) 2020/951 на Съвета от 26 юни 2020 г. за сключване от името на Съюза на Споразумението за общо авиационно пространство между Европейския съюз и неговите държави членки и Република Молдова (ОВ L 212, 3.7.2020 г., стр. 8).

    ---documentbreak---

               ЕВРОПЕЙСКА КОМИСИЯ
            Брюксел, 27.11.2020
            COM(2020) 763 final
            ПРИЛОЖЕНИЕ
            към
            Предложение заРешение на Съвета
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението за общо авиационно пространство между Европейския съюз и неговите държави членки и Република Молдова

               РЕШЕНИЕ № 1/[година] НА СЪВМЕСТНИЯ КОМИТЕТ ЕС — МОЛДОВА, СЪЗДАДЕН ПО СИЛАТА НА СПОРАЗУМЕНИЕТО ЗА ОБЩО АВИАЦИОННО ПРОСТРАНСТВО МЕЖДУ ЕВРОПЕЙСКИЯ СЪЮЗ И НЕГОВИТЕ ДЪРЖАВИ ЧЛЕНКИ И РЕПУБЛИКА МОЛДОВА

               от ...

               за приемане на неговия процедурен правилник

               СЪВМЕСТНИЯТ КОМИТЕТ ЕС — МОЛДОВА,

               като взе предвид Споразумението за общо авиационно пространство между Европейския съюз и неговите държави членки и Република Молдова (наричано по-нататък „Споразумението“), и по-специално член 22, параграф 3 от него,

               РЕШИ:

               Член единствен

               С настоящото решение се приема приложеният процедурен правилник на Съвместния комитет.

               Съставено в […] на […] година.

               За Съвместния комитет,

               Ръководител на делегацията на Европейския съюз

               [име]

               Ръководител на делегацията на Република Молдова

               [име]

               Приложение

               Процедурен правилник на Съвместния комитет

               Член 1

               Ръководители на делегации

               1. Както е предвидено в член 22, параграф 1 от Споразумението, Съвместният комитет се състои от представители на страните.

               2. Съвместният комитет се председателства съвместно от ръководителите на делегации на страните по Споразумението.

               Член 2

               Заседания

               1. Съгласно член 22, параграф 4 от Споразумението Съвместният комитет заседава в зависимост от нуждите. Всяка от страните може да поиска свикването на заседание.

               2. Съвместният комитет провежда присъствени заседания или — при изключителни обстоятелства — заседава по друг начин (напр. чрез конферентни телефонни разговори или видеоконференции).

               3. Заседанията се провеждат, доколкото е възможно, като се редуват между място в държава — членка на Европейския съюз, и Република Молдова, освен ако страните не са договорили друго.

               4. Работният език е английският.

               5. След като датата и мястото на заседанията бъдат договорени между страните, заседанията се свикват от Европейската комисия — за Европейския съюз и неговите държави членки, и от министерството, отговарящо за въздушния транспорт на Република Молдова — за последната.

               6. Освен ако страните не са договорили друго, заседанията на Съвместния комитет не са публични. Ако е необходимо, в края на заседанието по взаимно съгласие може да бъде изготвено съобщение за медиите.

               Член 3

               Делегации

               1. Преди всяко заседание ръководителите на делегации се информират взаимно за предвиждания състав на своите делегации за конкретното заседание.

               2. Със съгласието на Съвместния комитет представители на заинтересованите страни в сектора на въздушния транспорт могат да бъдат канени да присъстват на заседанията в качеството на наблюдатели.

               3. Ако е договорено, Съвместният комитет може да покани други заинтересовани страни или експерти да присъстват на заседанията с цел представяне на информация по определени въпроси.

               Член 4

               Секретариат

               Служител на Европейската комисия и служител на министерството, отговарящо за въздушния транспорт на Република Молдова, ще изпълняват съвместно функциите на секретари на Съвместния комитет.

               Член 5

               Дневен ред на заседанията

               1. Ръководителите на делегации изготвят по взаимно съгласие предварителен дневен ред за всяко заседание. Този предварителен дневен ред се предава от секретарите на членовете на делегациите най-късно петнадесет дни преди датата на заседанието.

               2. Дневният ред се приема от Съвместния комитет в началото на всяко заседание. Въпроси, които не са включени в предварителния дневен ред, може да бъдат добавени към него със съгласието на Съвместния комитет.

               3. Ръководителите на делегации може да съкратят посочените в параграф 1 от настоящия член срокове, за да се вземат предвид изисквания или спешни обстоятелства, свързани с конкретен въпрос.

               Член 6

               Протоколи от заседанията

               1. След провеждане на всяко заседание на Съвместния комитет се съставя проектопротокол.  В него се посочват обсъжданите въпроси, както и всички направени препоръки и приети решения.

               2. В срок от един месец след заседанието проектопротоколът се представя за одобрение чрез писмена процедура от ръководителя на делегацията домакин на другия ръководител на делегация чрез секретарите на Съвместния комитет.

               3. След като бъде одобрен, протоколът от заседанието се подписва в два екземпляра от ръководителите на делегации и един оригинал се връчва на всяка от страните. Ръководителите на делегации могат да решат, че подписването и размяната на електронни екземпляри удовлетворява посоченото изискване.

               4. Протоколите от заседанията на Съвместния комитет не са публични, освен ако една от страните не поиска друго.

               Член 7

               Писмена процедура

               Когато е необходимо и надлежно обосновано, решенията и препоръките на Съвместния комитет може да се приемат чрез писмена процедура. За тази цел ръководителите на делегации обменят проектите за мерки, по които се изисква становище на Съвместния комитет и които след това може да бъдат потвърдени чрез размяна на писма. От друга страна обаче, всяка страна по Споразумението може да поиска свикване на Съвместния комитет за обсъждане на съответния въпрос.

               Член 8

               Разисквания

               1. Съвместният комитет формулира препоръките си и взема решенията си с консенсус.

               2. Решенията и препоръките на Съвместния комитет се озаглавяват съответно с думите „Решение“ и „Препоръка“, последвани от пореден номер, датата на тяхното приемане и описание на предмета им.

               3. Решенията и препоръките на Съвместния комитет се подписват от ръководителите на делегации и се прилагат към протокола от заседанието.

               4. Решенията, приети от Съвместния комитет, се изпълняват от страните в съответствие с техните вътрешни процедури.

               5. Решенията, приети от Съвместния комитет, може да се публикуват от страните в съответните им официални издания. Всяка от страните може да преценява дали да публикува който и да е друг акт на Съвместния комитет. На всяка от страните се предава по един оригинален екземпляр от решенията и препоръките.

               Член 9

               Работни групи

               1. Съвместният комитет може да създава работни групи, които да го подпомагат при изпълнението на неговите задължения. Мандатът на дадена работна група се одобрява от Съвместния комитет и се включва в приложение към решението за създаването ѝ.

               2. Работните групи се състоят от представители на страните.

               3. Работните групи работят под ръководството на Съвместния комитет, на който докладват след всяко от своите заседания. Те не могат да вземат решения, но могат да отправят препоръки към Съвместния комитет.

               4. Съвместният комитет може по всяко време да вземе решение за разпускане на всички съществуващи работни групи, да промени мандата им или да създаде нови работни групи, които да го подпомагат при изпълнението на неговите задължения.

               Член 10

               Разходи

               1. Всяка от страните поема разходите по участието си в заседанията на Съвместния комитет и на работните групи — както разходите за персонал, пътните и дневните разходи, така и пощенските и телекомуникационните разходи.

               2. Всички други разходи, свързани с материалната организация на заседанията, се поемат от страната, която е домакин на заседанието.

               Член 11

               Изменение на процедурния правилник

               Съвместният комитет може по всяко време да измени настоящия процедурен правилник с решение, взето в съответствие с член 22 от Споразумението.


               ЕВРОПЕЙСКА КОМИСИЯ
            Брюксел, 30.11.2020
            COM(2020) 770 final
            2020/0342(NLE)
            Предложение за
            РЕШЕНИЕ НА СЪВЕТА
            за подписване от името на Европейския съюз на Протокола за изменение на Спогодбата за международни случайни превози на пътници, извършвани с автобуси (Интербус), с който се предоставя възможността за присъединяване на Кралство Мароко

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Спогодбата за международни случайни превози на пътници, извършвани с автобуси (Интербус)
                     1
                  , е в сила от 1 януари 2003 г. По-късно спогодбата беше актуализирана с Решение № 1/2011
                     2
                   на Смесения комитет, създаден по силата на член 23 от спогодбата.

                  Географският обхват на спогодбата Интербус е ограничен до страните членки на Европейската конференция на министрите на транспорта (ECMT) и държавите, споменати в член 30, параграф 2 от спогодбата Интербус. Освен Европейския съюз, понастоящем договарящи се страни по спогодбата са Република Албания, Княжество Андора, Босна и Херцеговина, Република Молдова, Черна гора, Република Северна Македония, Република Турция и Украйна.

               Спогодбата Интербус е отворена за присъединяване на държави, които са пълноправни членове на ECMT. Кралство Мароко не е пълноправен член, а има статут на наблюдател в ECMT.

               Спогодбата Интербус следва да предвижда ясно правно основание за присъединяването на Кралство Мароко.

                  Възможното присъединяване на Кралство Мароко към спогодбата Интербус ще допринесе за по-нататъшното развитие на международните пътнически транспортни връзки, туризма и културния обмен извън държавите, които понастоящем са страни по спогодбата Интербус, и ще улесни организирането им.

                  На 5 декември 2014 г. Съветът упълномощи Комисията
                     3
                   да започне преговори за изменение на спогодбата Интербус с оглед на разширяването на географския ѝ обхват върху Кралство Мароко.

                  Съгласно Решение   (ЕС) 2018/1211 на Съвета
                     4
                   от 16 юли 2018 г., Протоколът за изменение на Спогодбата за международни случайни превози на пътници, извършвани с автобуси (спогодбата Интербус), с който се  предоставя възможността за присъединяване на Кралство Мароко, беше подписан от Европейския съюз, Босна и Херцеговина, Черна гора и Република Турция, при условие че бъде сключен на по-късна дата. Въпреки това Протоколът, който беше открит за подписване между 16 юли 2018 г. и 16 април 2019 г., не беше подписан от всички договарящи се страни преди изтичането на срока за подписване.

                  На 18 февруари 2020 г. Съветът упълномощи Комисията да започне преговори от името на Съюза за изменение на Протокола за Кралство Мароко и с цел да се направят някои технически промени във връзка с подписването и влизането му в сила, както и да се отрази промяната в наименованието на една от договарящите се страни по спогодбата Интербус.

                  Преговорите приключиха успешно и беше изготвен съответно нов текст на Протокола за Кралство Мароко. Като се има предвид, че не всички договарящи се страни бяха подписали първоначалния протокол,  беше счетено за по-целесъобразно целият протокол да се замени с нов, вместо да се договаря протокол за изменение на първоначалния протокол.

                  Следва да се припомни, че международните превози на пътници, извършвани с автобуси, са важен сектор, осигуряващ мобилност на европейските граждани на достъпни цени. По-нататъшното развитие на тези превози извън ЕС би било от полза както за гражданите на ЕС, така и за чуждестранните туристи, туристическия бранш и европейските региони.

                  На Кралство Мароко следва да се предложи възможност за достъп до пазара въз основа на разпоредбите на спогодбата Интербус, при прилагане на достиженията на правото на ЕС в областта на пътническия автомобилен транспорт, включително за пътната безопасност, техническите разпоредби, квалификацията на водачите, социалните правила, правата на пътниците, опазването на околната среда и достъпа до професията.

                  За да се избегнат проблеми с управлението, всички договарящи се страни по спогодбата Интербус следва да подпишат и одобрят или ратифицират Протокола, с който се предоставя възможността за присъединяване на Кралство Мароко, преди страната да може да се присъедини.

                  За да се даде възможност на договарящите се страни по спогодбата Интербус да подпишат и сключат Протокола е уместно той да не предвижда конкретен период, през който да е открит за подписване.

                  Протоколът влиза в сила на първия ден от месеца, следващ месеца, през който всички договарящи се страни по спогодбата Интербус са го подписали и одобрили или ратифицирали.

                  Една договаряща се страна е изменила наименованието си на Република Северна Македония, което следва да бъде отразено в Протокола.

                  Протоколът понастоящем посочва, че Княжество Андора е станало договаряща се страна по спогодбата Интербус.

                  Работната група „Сухопътен транспорт“ на Съвета, определена от Съвета за специален комитет съгласно член 218, параграф 4 от ДФЕС, беше редовно информирана за напредъка в преговорите.

               •Съгласуваност със съществуващите разпоредби в тази област на политиката

                  Протоколът в притурката към настоящото предложение за решение на Съвета е съгласуван с политиката на ЕС в областта на автомобилния транспорт и я допълва. Той подкрепя достъпа на съседните на ЕС държави до пазара на пътническия транспорт в ЕС, както и достъпа на ЕС до съседните пазари, като по този начин създава регулаторна рамка за организиране на трансграничния туризъм и в двете посоки.

               •Съгласуваност с другите политики на Съюза

                  Предложението е в съответствие с политиката за съседство и политиката за външните отношения на ЕС.

               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Събиране и използване на експертни становища и оценка на въздействието

                  Очакваните цялостни въздействия са положителни: отварянето на спогодбата Интербус към още една държава ще предостави нови възможности както за сегашните договарящи се страни, така и за Кралство Мароко. Тъй като това спомага за разширяване на обхвата на достиженията на правото на ЕС в областта на пътническия транспорт върху тази държава, то ще упражни положително въздействие върху техническите, икономическите и социалните условия, при които се извършват съответните дейности. Цялостното въздействие върху околната среда ще бъде ограничено.

                  Както и досега, превозвачите могат да бъдат МСП с по-малък парк от автобуси или по-големи дружества с по-голям парк.

               •Опростяване

                  Разширяването на географския обхват на правилата, приложими за дейностите по случайния превоз на пътници с автобуси съгласно спогодбата Интербус, ще допринесе за опростяване на провеждането на такива дейности с още една трета държава.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               Правно основание

               Правното основание е Договорът за функционирането на Европейския съюз (ДФЕС), и по-специално материалноправното основание, член 91 от ДФЕС във връзка с член 218, параграф 5 от ДФЕС.

               •Избор на инструмент

                  В член 218, параграф 5 от ДФЕС се предвижда използването на решение на Съвета като приложим инструмент.

               4.ОТРАЖЕНИЕ ВЪРХУ БЮДЖЕТА

               Няма.

               5.НЕЗАДЪЛЖИТЕЛНИ ЕЛЕМЕНТИ

               •Мерки за мониторинг, оценка и докладване

               Функционирането на спогодбата Интербус се оценява на всеки пет години от Смесения комитет, създаден по силата на член 23 от спогодбата.

               По-нататъшна процедура

               Комисията счита, че е необходимо да се инициира процедурата с оглед на подписването на Протокола. Поради това Комисията представя на Съвета настоящото предложение за решение на Съвета за подписване от името на Съюза на Протокола за изменение на Спогодбата за международни случайни превози на пътници, извършвани с автобуси (спогодбата Интербус), с който се предоставя възможността за присъединяване на Кралство Мароко.

               •Подробно разяснение на отделните разпоредби на предложението

               Конкретни разпоредби на предложението за решение на Съвета:

               ·В член 1 от решението на Съвета се предвижда да се подпише от името на Съюза Протоколът за Кралство Мароко към спогодбата Интербус. Новият протокол заменя предишния протокол, който беше открит за подписване между 16 юли 2018 г. и 16 април 2019 г.

               ·С член 2 на преговарящия по Протокола се разрешава да посочи лицето (или лицата) с правомощия за подписване на Протокола от името на Съюза.

               ·С член 3 се предвижда влизането в сила на решението на Съвета.

               Конкретни разпоредби на Протокола:

               ·В член 1 се предвижда изменение на спогодбата Интербус за международни случайни превози на пътници, извършвани с автобуси, с което  на Кралство Мароко се предоставя възможност да се присъедини към спогодбата.

               ·Членове 2—6 обхващат административните процедури за влизане в сила на Протокола; те постановяват, че всички договарящи се страни трябва да го подпишат и да се присъединят към него или да го ратифицират преди влизането му в сила, за да може Кралство Мароко да се присъедини към спогодбата, и включват разпоредби относно езиковия режим.

               ·В член 7 се предвижда, че настоящият протокол заменя Протокола за Кралство Мароко, който бе открит за подписване между 16 юли 2018 г. и 16 април 2019 г.

               2020/0342 (NLE)

               Предложение за

               РЕШЕНИЕ НА СЪВЕТА

               за подписване от името на Европейския съюз на Протокола за изменение на Спогодбата за международни случайни превози на пътници, извършвани с автобуси (Интербус), с който се предоставя възможността за присъединяване на Кралство Мароко

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91, във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)Съгласно Решение 2002/917/ЕО на Съвета
                  5
                Спогодбата за международни случайни превози на пътници, извършвани с автобуси (спогодбата Интербус), беше сключена от името на Съюза на 3 октомври 2002 г. и влезе в сила на 1 януари 2003 г.
                  6
               .

               (2)На 5 декември 2014 г. Съветът упълномощи Комисията да започне преговори за изменение на спогодбата Интербус, така че географският ѝ обхват да се разшири и допусне присъединяването на Кралство Мароко, което понастоящем не е предвидено.

               (3)Евентуалното присъединяване на Кралство Мароко към спогодбата Интербус следва да допринесе за развитието на международните пътнически транспортни връзки, туризма и културния обмен извън държавите, които понастоящем са страни по спогодбата Интербус. Евентуалното присъединяване на Кралство Мароко към спогодбата Интербус следва да спомогне за разширяване на обхвата на достиженията на правото на Съюза в областта на пътническия транспорт към тази държава. Това следва да има положително въздействие върху техническите, икономическите и социалните условия, при които се извършват съответните дейности. Следователно на Кралство Мароко, което има статут на наблюдател в Европейската конференция на министрите на транспорта, следва да бъде дадена възможност да се присъедини към спогодбата Интербус.

               (4)Съгласно Решение   (ЕС) 2018/1211 на Съвета
                  7
                Европейският съюз, Босна и Херцеговина, Черна гора и Република Турция подписаха Протокола за Кралство Мароко. Въпреки това Протоколът, който беше открит за подписване между 16 юли 2018 г. и 16 април 2019 г., не беше подписан от всички договарящи се страни преди изтичането на срока за подписване.

               (5)На 18 февруари 2020 г. Съветът упълномощи Комисията да започне преговори за изменение на Протокола за Кралство Мароко с цел да бъдат направени някои технически промени във връзка с неговото подписване и влизането му в сила.

               (6)Преговорите приключиха успешно. За да се избегнат проблеми с управлението, всички договарящи се страни по спогодбата Интербус следва да подпишат и одобрят или ратифицират Протокола за Кралство Мароко преди той да влезе в сила и страната да може да се присъедини. Няма конкретен период, през който Протоколът ще бъде открит за подписване. Протоколът ще влезе в сила на първия ден от месеца след ратификацията му от всички договарящи се страни.

               (7)Освен това в Протокола се взема предвид промяната на наименованието на договаряща се страна — Северна Македония. Протоколът понастоящем посочва, че Княжество Андора е станало договаряща се страна по спогодбата Интербус.

               (8)От съображения за яснота и за да се улесни подписването и влизането в сила на Протокола беше счетено за целесъобразно да се изготви нов Протокол за Кралство Мароко, който заменя Протокола за Кралство Мароко, открит за подписване между 16 юли 2018 г. и 16 април 2019 г.

               (9)Поради това новият Протокол за Кралство Мароко следва да бъде подписан от името на Европейския съюз, при условие че бъде сключен на по-късна дата,

               ПРИЕ НАСТОЯЩОТО РЕШЕНИЕ:

               Член 1

               Подписването на Протокола за изменение на Спогодбата за международни случайни превози на пътници, извършвани с автобуси (спогодбата Интербус), с който се  предоставя възможността за присъединяване на Кралство Мароко и който заменя Протокола към спогодбата Интербус, открит за подписване между 16 юли 2018 г. и 16 април 2019 г., се одобрява от името на Съюза, при условие че въпросният протокол бъде сключен
                  8
               .

               Член 2

               Генералният секретариат на Съвета изготвя акта за предоставяне на пълномощия за подписване на Протокола, при условие че той бъде сключен, на лицето или лицата, посочени от преговарящия по Протокола.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 321, 26.11.2002 г., стр. 13.

                     (2)

                        Решение № 1/2011 на Смесения комитет, създаден съгласно Спогодбата за международни случайни превози на пътници, извършвани с автобуси (Интербус), от 11 ноември 2011 г. за приемане на вътрешен правилник за работа и за адаптиране на приложение 1 към спогодбата по отношение на изискванията към автомобилните превозвачи, извършващи превоз на пътници, на приложение 2 към Спогодбата относно техническите изисквания към автобусите, и на изискванията относно социалните разпоредби, посочени в член 8 от Спогодбата (2012/25/ЕС) (ОВ L 8, 12.1.2012 г., стр. 38).

                     (3)

                        Решение на Съвета от 5 декември 2014 г. (SGS14/15073).

                     (4)

                        Решение (ЕС) 2018/1211 на Съвета от 16 юли 2018 г. за подписване от името на Европейския съюз на Протокола за изменение на Спогодбата за международни случайни превози на пътници, извършвани с автобуси (Интербус), с който се предоставя възможността за присъединяване на Кралство Мароко (ОВ L 222, 3.9.2018 г., стр. 1).

                     (5)

                        Решение 2002/917/ЕО на Съвета от 3 октомври 2002 г. относно сключването на Спогодбата за международни случайни превози на пътници, извършвани с автобуси (ОВ L 321, 26.11.2002 г., стр. 11).

                     (6)

                        ОВ L 321, 26.11.2002 г., стр. 44.

                     (7)

                        Решение (ЕС) 2018/1211 на Съвета от 16 юли 2018 г. за подписване от името на Европейския съюз на протокол за изменение на Спогодбата за международни случайни превози на пътници, извършвани с автобуси (Интербус), с което се предоставя възможността за присъединяване на Кралство Мароко (ОВ L 222, 3.9.2018 г., стр. 1).

                     (8)

                        Текстът на Протокола ще бъде публикуван заедно с решението за сключването му.

    ---documentbreak---

               ЕВРОПЕЙСКА КОМИСИЯ
            Брюксел, 30.11.2020
            COM(2020) 770 final
            ПРИЛОЖЕНИЕ
            към предложението за
            РЕШЕНИЕ НА СЪВЕТА
            за подписване от името на Европейския съюз на Протокола за изменение на Спогодбата за международни случайни превози на пътници, извършвани с автобуси (Интербус), с който се предоставя възможността за присъединяване на Кралство Мароко

               ПРОТОКОЛ

               ЗА ИЗМЕНЕНИЕ НА СПОГОДБАТА ЗА МЕЖДУНАРОДНИ СЛУЧАЙНИ ПРЕВОЗИ НА ПЪТНИЦИ, ИЗВЪРШВАНИ С АВТОБУСИ (СПОГОДБАТА ИНТЕРБУС), С КОЕТО СЕ ПРЕДОСТАВЯ ВЪЗМОЖНОСТТА ЗА ПРИСЪЕДИНЯВАНЕ НА КРАЛСТВО МАРОКО

               ДОГОВАРЯЩИТЕ СЕ СТРАНИ,

               КАТО ВЗЕХА ПРЕДВИД Спогодбата за международни случайни превози на пътници, извършвани с автобуси (спогодбата Интербус)
                  1
               , и влизането ѝ в сила на 1 януари 2003 г.
                  2
               ,

               КАТО ВЗЕХА ПРЕДВИД желанието за по-нататъшно развитие на международните пътнически транспортни връзки, туризма и културния обмен извън държавите, които понастоящем отговарят на условията за членство,

               ЖЕЛАЕЙКИ да отворят спогодбата Интербус за присъединяването на Кралство Мароко,

               КАТО ИМАТ ПРЕДВИД, че Протоколът за изменение на Спогодбата за международни случайни превози на пътници, извършвани с автобуси (спогодбата Интербус), с който се предоставя възможността за присъединяване на Кралство Мароко („Протоколът за Кралство Мароко“), беше открит за подписване в Брюксел между 16 юли 2018 г. и 16 април 2019 г.,

               КАТО ПРИЗНАВАТ, че през посочения по-горе период не всички договарящи се страни подписаха Протокола за Кралство Мароко,

               ЖЕЛАЕЙКИ да дадат възможност на всички договарящи се страни да подпишат Протокола,

               КАТО ИМАТ ПРЕДВИД, че ще бъде по-уместно Протоколът за Кралство Мароко да влезе в сила след като всички договарящи се страни по спогодбата Интербус го ратифицират,

               като имат предвид, че:

               (1)Спогодбата Интербус е отворена за присъединяване само за членове на Европейската конференция на министрите на транспорта (ECMT) и някои други европейски държави, както е посочено в нея.

               (2)Кралство Мароко има статут на наблюдател в ECMT, но не е неин член, нито по друг начин разполага с правото да се присъедини на този етап към спогодбата Интербус.

               (3)За да се отвори спогодбата Интербус за присъединяването на Кралство Мароко, тя следва да бъде изменена,

               РЕШИХА да изменят съответно спогодбата Интербус и

               СЕ СПОРАЗУМЯХА ЗА СЛЕДНОТО:

               Член 1

               В член 30 от Спогодбата за международни случайни превози на пътници, извършвани с автобуси (спогодбата Интербус), параграф 2 се заменя със следното:

               „Тази спогодба е открита за присъединяване и за Република Сан Марино, Княжество Андора, Княжество Монако и Кралство Мароко.“.

               ОБЩИ И ЗАКЛЮЧИТЕЛНИ РАЗПОРЕДБИ

               Член 2

               Настоящият протокол е открит за подписване от договарящите се страни по спогодбата Интербус в Генералния секретариат на Съвета на Европейския съюз, който е депозитар на Протокола.

               Член 3

               Настоящият протокол се подписва, одобрява или ратифицира от подписалите го договарящи се страни в съответствие с националните им процедури. Инструментите за одобрение или ратифициране се депозират при депозитаря на Протокола, който уведомява всички останали договарящи се страни.

               Член 4

               Настоящият протокол влиза в сила на първия ден от месеца, следващ месеца, през който всички договарящи се страни са депозирали своите инструменти за одобрение или ратификация в Генералния секретариат на Съвета на Европейския съюз.

               Член 5

               Настоящият протокол, съставен на английски, немски и френски език, всеки от които е еднакво автентичен, се депозира при депозитаря, който изпраща заверено копие на всяка от договарящите се страни.

               Член 6

               Всяка договаряща се страна осигурява точен превод на настоящия протокол на своя официален език, различен от автентичните езици, посочени в член 5. Копие на всеки от тези преводи се депозира при депозитаря, който изпраща копие от всеки от преводите на всяка от договарящите се страни.

               Член 7

               Настоящият протокол заменя Протокола към Спогодбата за международни случайни превози на пътници, извършвани с автобуси (спогодбата Интербус), с който се предоставя възможността за присъединяване на Кралство Мароко, който беше открит за подписване между 16 юли 2018 г. и 16 април 2019 г. Предишният Протокол вече няма правна стойност.

               Съставено в Брюксел на […] година.

                  В ДОКАЗАТЕЛСТВО ЗА КОЕТО долуподписаните, надлежно оправомощени за целта представители, положиха подписите си под настоящия Протокол.

               Открит за подписване в Брюксел.

               За Европейския съюз

               За Република Албания

               За Княжество Андора

               За Босна и Херцеговина

               За Република Молдова

               За Черна гора

               За Република Северна Македония

               За Република Турция

               За Украйна

                     (1)

                        ОВ L 321, 26.11.2002 г., стр. 13.

                     (2)

                        ОВ L 321, 26.11.2002 г., стр. 44.


               ЕВРОПЕЙСКА КОМИСИЯ
            Брюксел, 30.1.2020
            COM(2020) 32 final
            2020/0016(NLE)
            Предложение за
            РЕШЕНИЕ НА СЪВЕТА
            за подновяване на Споразумението за сътрудничество в областта на науката и технологията между Европейската общност и Украйна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Споразумението за сътрудничество в областта на науката и технологията между Европейската общност и Украйна
                  1
                („Споразумението“) беше подписано на 4 юли 2002 г. в Копенхаген и сключено за първоначален срок, изтекъл на 31 декември 2002 г. В член 12, буква б) от Споразумението се предвижда възможност за неговото подновяване за допълнителни периоди от пет години при взаимно съгласие между страните. Споразумението беше подновено два пъти, а именно през 2011 г.
                  2
                и 2014 г.
                  3

               Срокът на действие на Споразумението изтече на 7 ноември 2019 г.

               Подновяването на Споразумението за допълнителен период от пет години е във взаимен интерес на двете страни по Споразумението, за да продължи улесняването на сътрудничеството между ЕС и Украйна в общите приоритетни области в сферата на науката и технологиите, което води до взаимна изгода.

               Украйна има дълга традиция на високи постижения в областта на науката и технологиите; въпреки трудностите през последните години нейните наука и учени продължават да бъдат първокласни и държавата е важен участник в областта на науката, технологиите и иновациите в съседство на Съюза. Традиционно сътрудничеството между Съюза и Украйна е много активно, по-специално в областите на авангардните и новите материали, информационната технология, физиката и астрономията, инженерните услуги, селскостопанските технологии, нанотехнологията, биотехнологията и нейните приложения в най-различни сектори като въздухоплаване, енергетика и биомедицина, по-специално за имунотерапии при раковите заболявания.

               По време на заседание на създадения със Споразумението съвместен комитет между ЕС и Украйна за сътрудничество в областта на науката и технологията, проведено в Киев на 29 януари 2019 г., и двете страни отчетоха взаимното си намерение да подновят Споразумението за допълнителен период от пет години, като признаха постигнатия напредък за подобряване на сътрудничеството между ЕС и Украйна в областта на научните изследвания и иновациите. Правителството на Украйна от своя страна вече започна процедурата по подновяването.

                  Съдържанието на подновеното споразумение ще бъде еднакво с това на сегашното споразумение. С подновеното споразумение не се създават нови или допълнителни права и задължения за нито една от страните, а се удължава правният режим, който вече съществува в сътрудничеството между страните в областта на науката и технологиите.

               •Съгласуваност с действащите разпоредби в тази област на политиката

                  Настоящата инициатива е изцяло в съответствие със стратегията за международно сътрудничество на ЕС в областта на научните изследвания и иновациите
                     4
                  , както и с международната насоченост на предишната и новата Комисия, при която Украйна е стратегически партньор на ЕС в областта на научните изследвания и иновациите.

                  Споразумението също така е средство за изпълнение на стратегията за международно сътрудничество на ЕС в областта на научните изследвания и иновациите, в която се призовава за повече откритост и интернационализация в тази сфера в ЕС.

                  Настоящото споразумение допълва споразумението за асоцииране към „Хоризонт 2020“, чийто акцент е поставен върху реда и условията на участието на Украйна в програмата „Хоризонт 2020“. Подновяването на това споразумение в областта на науката и технологиите би позволило да се запази общата всеобхватна правна рамка за двустранното сътрудничество в сферата на науката, технологиите и иновациите и би изпратило важно политическо послания за значението, което ЕС придава на сътрудничеството с Украйна в тази област.

                  •
                        Съгласуваност с други политики на Съюза

                  В Глобалната стратегия на ЕС в областта на неговата външна политика и политиката на сигурност се потвърждава, че сътрудничеството в областта на научните изследвания е важен аспект от външната политика на ЕС, и това сътрудничество се разглежда като основен елемент на по-тесните социално-икономически връзки.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правомощията на ЕС да действа в международен план в областта на научните изследвания и технологичното развитие са установени в член 186 от ДФЕС. Процесуалноправното основание за предложението е член 218, параграф 6, втора алинея, буква а), подточка v) от ДФЕС.

               •Субсидиарност (при неизключителна компетентност)

                  ЕС и неговите държави членки разполагат със споделена компетентност в областта на научните изследвания и технологичното развитие в съответствие с член 4, параграф 3 от ДФЕС. Поради това действията на ЕС не може да бъдат заменени с действия на държавите членки.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Пригодност и опростяване на законодателството

                  Настоящата инициативата не е част от програмата REFIT.

               4.ОТРАЖЕНИЕ ВЪРХУ БЮДЖЕТА

                  Необходими са единствено човешки и административни ресурси; те са заложени в законодателната финансова обосновка.

                  С оглед на горните съображения Комисията приканва Съвета да:

                  – одобри, от името на Съюза и след получаване на съгласието на Европейския парламент, подновяването за допълнителен период от пет години (т.е. от 9.11.2019 г. до 8.11.2024 г.) на Споразумението за сътрудничество в областта на науката и технологията между Европейската общност и Украйна и

               – разреши на председателя на Съвета да определи лицето(ата), упълномощено(и) да уведоми(ят) правителството на Украйна, че Съюзът е приключил вътрешните си процедури, необходими за влизането в сила на това подновено споразумение.

               2020/0016 (NLE)

               Предложение за

               РЕШЕНИЕ НА СЪВЕТА

               за подновяване на Споразумението за сътрудничество в областта на науката и технологията между Европейската общност и Украйна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), подточка v) от него,

               като взе предвид предложението на Европейската комисия,

               като взе предвид одобрението на Европейския парламент
                  5
               ,

               като има предвид, че:

               (1)С Решение 2003/96/ЕО
                  6
                от 6 февруари 2003 г. Съветът одобри сключването на Споразумението за сътрудничество в областта на науката и технологията между Европейската общност и Украйна
                  7
                („Споразумението“). Споразумението бе подписано в Копенхаген на 4 юли 2002 г. и влезе в сила на 11 февруари 2003 г.

               (2)В член 12, буква б) от Споразумението се предвижда, че то се сключва за първоначален срок, завършващ на 31 декември 2002 г., и при взаимно съгласие между Съюза и Украйна („страните“) може да бъде подновявано за допълнителни периоди от пет години.

               (3)Въз основа на решения 2011/182/ЕС
                  8
                и (ЕС) 2015/344
                  9
                Споразумението бе подновено за допълнителни периоди от по пет години с обратно действие, считано съответно от 8 ноември 2009 г. и 8 ноември 2014 г. Срокът на действие на Споразумението изтече на 7 ноември 2019 г.

               (4)Украйна е важен участник в областта на науката, технологиите и иновациите в съседство на Съюза. С цел да продължи улесняването на сътрудничеството в общите приоритетни области в сферата на науката и технологиите двете страни са на мнение, че подновяването на Споразумението би било в интерес на всяка от тях.

               (5)И двете страни потвърдиха намерението си да подновят Споразумението за допълнителен период от пет години. Съдържанието на подновеното споразумение следва да бъде еднакво с това на Споразумението.

               (6)Поради това подновяването на Споразумението следва да бъде одобрено от името на Съюза,

               ПРИЕ НАСТОЯЩОТО РЕШЕНИЕ:

               Член 1

               Подновяването за допълнителен период от пет години на Споразумението за сътрудничество в областта на науката и технологията между Европейската общност и Украйна се одобрява от името на Съюза. Подновяването поражда действие на 8 ноември 2019 г.

               Член 2

               Председателят на Съвета е оправомощен да посочи лицето (лицата), упълномощено(и) да уведоми(ят) Украйна — от името на Съюза и в съответствие с член 12, буква а) от Споразумението — че Съюзът е приключил вътрешните си процедури, необходими за подновяването на Споразумението.

               Член 3

               Настоящото решение влиза в сила в деня на приемането му.

               Член 4

               Настоящото решение се публикува в Официален вестник на Европейския съюз.

               Съставено в Брюксел на […] година.

                     За Съвета

                     Председател

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

               1.2.Съответни области на политиката в структурата на УД/БД

               1.3.Естество на предложението/инициативата

               1.4.Цели

               1.5.Мотиви за предложението/инициативата

               1.6.Срок на действие и финансово отражение

               1.7.Планирани методи на управление

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               2.2.Система за управление и контрол

               2.3.Мерки за предотвратяване на измами и нередности

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО / ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               3.2.Очаквано отражение върху разходите

               3.2.1.Обобщение на очакваното отражение върху разходите

               3.2.2.Очаквано отражение върху бюджетните кредити за оперативни разходи

               3.3.2.Очаквано отражение върху бюджетните кредити за административни разходи

               3.2.4.Съвместимост с настоящата многогодишна финансова рамка

               3.2.5.Участие на трети страни във финансирането

               3.3.Очаквано отражение върху приходите

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

                  Предложение за Решение на Съвета за подновяване на Споразумението за сътрудничество в областта на науката и технологията между Европейската общност и Украйна

               1.2.Съответни области на политиката в структурата на УД/БД
                  10

                  Политическа стратегия и координиране по-специално на Генералния секретариат, Правната служба, ЕСВД, генералните дирекции „Земеделие и развитие на селските райони“, „Бюджет“, „Действия по климата“, „Съобщителни мрежи, съдържание и технологии“, „Образование, младеж, спорт и култура“, „Енергетика“, „Вътрешен пазар, промишленост, предприемачество и МСП“, „Съвместен изследователски център“, „Морско дело и рибарство“ и „Мобилност и транспорт“

               1.3.Естество на предложението/инициативата

               ◻ Предложението/инициативата е във връзка с ново действие

               ◻ Предложението/инициативата е във връзка с ново действие след пилотен проект/подготвително действие
                  11

               ☑ Предложението/инициативата е във връзка с продължаване на съществуващо действие

               ◻ Предложението/инициативата е във връзка с действие, пренасочено към ново действие

               1.4.Цели

               1.4.1.Многогодишни стратегически цели на Комисията, за чието изпълнение е предназначено предложението/инициативата

                  Настоящата инициатива ще позволи на двете страни да подобрят и засилят сътрудничеството си в научните и технологичните области от общ интерес. По време на заседание на създадения със Споразумението съвместен комитет между ЕС и Украйна за сътрудничество в областта на науката и технологията, проведено в Киев на 29 януари 2019 г., и двете страни отчетоха взаимното си намерение да подновят Споразумението за допълнителен период от пет години.

               1.4.2.Конкретни цели и съответни дейности във връзка с УД/БД

                  Конкретна цел №

                  Настоящото решение ще позволи на двете страни да разширят сътрудничеството и да развият по-стратегическо партньорство, като увеличат мащаба и обхвата на съществуващото сътрудничество, и при това да работят по глобалните предизвикателства чрез насърчаване на реципрочния достъп до програми и финансиране.

                  Съответни дейности във връзка с УД/БД

                     Очаквани резултати и отражение

               Да се посочи въздействието на предложението/инициативата по отношение на бенефициерите/целевите групи.

                  Настоящото решение ще позволи на ЕС и Украйна да извлекат взаимна изгода от научния и техническия напредък, постигнат чрез текущото сътрудничество. То ще позволи обмен на специфично познание и трансфер на ноу-хау в полза на научната общност, промишлеността и гражданите на двете страни.

               1.4.3.Показатели за резултатите и за отражението

               Да се посочат показателите, които позволяват да се проследи изпълнението на предложението/инициативата.

                  Комисията ще наблюдава редовно всички дейности, извършвани съгласно Споразумението, включително сътрудничеството. Тази оценка ще обхване, наред с другото, следните елементи:

                  а) показатели за сътрудничеството — анализ на броя и вида на участието на украинските стопански единици в програми, финансирани от ЕС (например брой на предложенията, брой на подписаните споразумения за отпускане на безвъзмездни средства, основните линии на сътрудничество, основните теми; получените резултати), и обратно (когато има налични данни);

                  б) показатели за изпълнението — процент на успеваемост на украинските стопански единици, които участват в рамковите програми на ЕС, в сравнение с други държави извън ЕС; анализ на качеството на участие (например брой на най-елитни университети, участващи в програмата, брой на патентите и публикации в резултат от съвместни проекти);

                  в) събиране на данни относно дейностите по сътрудничество и връзките извън съответните програми за финансиране на научните изследвания, както и оценка на ефекта от тези дейности, например участие в многостранни инициативи и работни групи.

               1.5.Мотиви за предложението/инициативата

               1.5.1.Изисквания, които трябва да бъдат изпълнени в краткосрочна или дългосрочна перспектива

                  Настоящото решение ще позволи на двете страни да продължат да подобряват и засилват сътрудничеството си в научни и технологични области с оглед на взаимната изгода.

               1.5.2.Добавена стойност от намесата на ЕС

                  През изминалите години сътрудничеството между ЕС и Украйна в областта на научните изследвания и иновациите постоянно се засилва. Участието на ЕС позволява дейности с по-голям мащаб и обхват в полза за всички държави членки. Подновяването на Споразумението ще предостави на ЕС по-добър достъп до научните знания, създадени в Украйна, както и възможности за повече съвместни дейности, което ще доведат до допълнителен обмен на знания и технологии.

               1.5.3.Изводи от подобен опит в миналото

                  Въз основа на досега придобития опит в научното и технологичното сътрудничество се смята, че е от взаимна изгода да се продължи сътрудничеството в областта на научните изследвания с Украйна като стратегически партньор на ЕС в областта на научните изследвания и иновациите.

               1.5.4.Съвместимост и евентуална синергия с други актове

                  Подновяването на Споразумението с Украйна се смята за напълно съвместимо с общата рамка на политиката за международно сътрудничество в областта на научните изследвания и иновациите (COM(2012)497).

               1.6.Срок на действие и финансово отражение

               ☑ Предложение/инициатива с ограничен срок на действие

               –☑ Предложение/инициатива в сила от [ДД/ММ]ГГГГ до [ДД/ММ]ГГГГ

               –☑
                     Финансово отражение от ГГГГ до ГГГГ

               ◻ Предложение/инициатива с неограничен срок на действие

               –Изпълнение с период на започване на дейност от ГГГГ до ГГГГ,

               –последван от функциониране с пълен капацитет.

               1.7.Планирани методи на управление
                  12

               ☑ Пряко управление от Комисията

               –◻ от нейните служби, включително от нейния персонал в делегациите на Съюза;

               –◻
                     от изпълнителните агенции

               ◻ Споделено управление с държавите членки

               ◻ Непряко управление чрез възлагане на задачи по изпълнението на бюджета на:

               –◻ трети държави или на органите, определени от тях;

               –◻ международни организации и техните агенции (да се уточни);

               –◻ ЕИБ и Европейския инвестиционен фонд;

               –◻ органите, посочени в членове 208 и 209 от Финансовия регламент;

               –◻ публичноправни органи;

               –◻ частноправни органи със задължение за обществена услуга, доколкото предоставят подходящи финансови гаранции;

               –◻ органи, уредени в частното право на държава членка, на които е възложено осъществяването на публично-частно партньорство и които предоставят подходящи финансови гаранции;

               –◻ лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

               –Ако е посочен повече от един метод на управление, пояснете в частта „Забележки“.

               Забележки

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               Да се посочат честотата и условията.

                  Участието на правни субекти от Украйна в Рамковата програма за научни изследвания и иновации и други съвместни дейности в рамките на Споразумението ще бъде редовно проследявано чрез срещи на съвместния комитет, създаден с член 6, буква а) от Споразумението.

               2.2.Система за управление и контрол

               2.2.1.Установени рискове

                  Заседанията и двустранните контакти се провеждат редовно, което позволява систематично споделяне на информация и съответен контрол. По отношение на системата за контрол не бяха установени рискове.

               2.2.2.Информация за изградената система за вътрешен контрол

                  Не е приложимо

               2.2.3.Оценка на разходите и ползите от проверките и на очакваната степен на риска от грешки

                  Не е приложимо

               2.3.Мерки за предотвратяване на измами и нередности

               Да се посочат съществуващите или планираните мерки за превенция и защита.

                  Ако за изпълнението на рамковата програма се изисква използването на външни изпълнители или ако то води до финансова подкрепа в полза на трети страни, Комисията при необходимост ще проведе финансови одити — особено ако има основания да се съмнява в реалния характер на извършената работа или на работата, описана в докладите за дейността.

                  Финансовите одити на Съюза ще се провеждат от негови служители или от експерт-счетоводители, одобрени съгласно законодателството на одитираната страна. Съюзът ще избира гореспоменатите експерти свободно, като избягва всякакъв риск от конфликт на интереси, който може да му бъде посочен от страната, подлежаща на одит. При осъществяване на изследователските дейности Комисията също така ще защитава финансовите интереси на Съюза чрез ефективни проверки, а когато бъдат открити нередности — чрез възпиращи и пропорционални мерки и санкции.

                  За постигането на тази цел във всички договори, използвани при изпълнението на рамковата програма, ще бъдат включвани правила за проверки, мерки и санкции в съответствие с регламенти № 2988/95, № 2185/96 и № 883/2013.

                  В договорите следва по-конкретно да се предвиди следното:

                  - вмъкване в договорите на специални клаузи за защита на финансовите интереси на ЕС чрез провеждане на проверки и контрол във връзка с извършената работа;

                  - провеждане на административни проверки като част от мерките за борба с измамите в съответствие с регламенти № 2185/96, № 1073/1999 и № 1074/1999;

                  - налагане на административни санкции съгласно Рамков регламент № 2988/95 — включително механизъм за изготвяне на черен списък, за всички преднамерено извършени или причинени по небрежност нередности при изпълнението на договорите;

                  - фактът, че евентуални нареждания за възстановяване на средства в случай на нередности и измами трябва да имат изпълнителна сила съгласно член 299 от Договора за функционирането на Европейския съюз.

                  В допълнение и като рутинна мярка отговорните служители на генерална дирекция „Научни изследвания и иновации“ ще изпълняват програма за проверки по отношение на научните и бюджетните аспекти на сътрудничеството. Ще бъде извършен вътрешен одит от отдела за вътрешен одит на генерална дирекция „Научни изследвания и иновации“, а Европейската сметна палата ще извърши проверки на място.

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО / ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               ·Съществуващи бюджетни редове

               По реда на функциите от многогодишната финансова рамка и на бюджетните редове.

                        Функция от многогодишната финансова рамка

                        Бюджетен ред

                        Вид на разхода

                        Финансов принос

                        Функция 1а — Конкурентоспособност за растеж и работни места

                        Многогод./едногод.
                           13

                        от държави от ЕАСТ
                           14

                        от държави кандидатки
                           15

                        от трети държави

                        по смисъла на член 21, параграф 2, буква б) от Финансовия регламент

                        1a

                        08.01.05.01

                        Едногод.

                        ДА

                        ДА

                        НЕ

                        НЕ

                        1a

                        08.01.05.03

                        Едногод.

                        ДА

                        ДА

                        НЕ

                        НЕ

               ·Поискани нови бюджетни редове

               По реда на функциите от многогодишната финансова рамка и на бюджетните редове.

                        Функция от многогодишната финансова рамка

                        Бюджетен ред

                        Вид на разхода

                        Финансов принос

                        Номер

                        Многогод./едногод.

                        от държави от ЕАСТ

                        от държави кандидатки

                        от трети държави

                        по смисъла на член 21, параграф 2, буква б) от Финансовия регламент

                        [XX.YY.YY.YY]

                        ДА/НЕ

                        ДА/НЕ

                        ДА/НЕ

                        ДА/НЕ

               3.2.Очаквано отражение върху разходите

               [Тази част следва да бъде попълнена, като се използва

                  таблицата за бюджетни данни от административно естество

                (вторият документ в приложението към настоящата финансова обосновка), която е качена в CISNET за провеждането на вътрешни консултации между службите.]

               3.2.1.Обобщение на очакваното отражение върху разходите

               млн. евро (до третия знак след десетичната запетая)

                        Функция от многогодишната финансова
                        рамка

                        1a

                        „Конкурентоспособност за растеж и заетост“

                        ГД: „Научни изследвания и иновации“

                        2019 г.
                           16

                        2020 г.

                        2021 г.

                        2022 г.

                        2023 г.

                        2024 г.

                        ОБЩО

                        • Бюджетни кредити за оперативни разходи

                        Номер на бюджетния ред

                        Поети задължения

                        (1)

                        Плащания

                        (2)

                        Номер на бюджетния ред

                        Поети задължения

                        (1а)

                        Плащания

                        (2a)

                        Бюджетни кредити за административни разходи, финансирани от пакета за определени програми
                           17

                        Номер на бюджетния ред: 08.01.05.01

                        (3)

                        0,010

                        0,060

                        0,060

                        0,060

                        0,060

                        0,050

                        0,300

                        Номер на бюджетния ред: 08.01.05.03

                        (3)

                        0,002

                        0,012

                        0,012

                        0,012

                        0,012

                        0,010

                        0,060

                        ОБЩО бюджетни кредити
                        за ГД „Научни изследвания и иновации“

                        Поети задължения

                        =1+1а +3

                        0,012

                        0,072

                        0,072

                        0,072

                        0,072

                        0,060

                        0,360

                        Плащания

                        =2+2а

                        +3

                        0,012

                        0,072

                        0,072

                        0,072

                        0,072

                        0,060

                        0,360

                        • ОБЩО бюджетни кредити за оперативни разходи

                        Поети задължения

                        (4)

                        0,010

                        0,060

                        0,060

                        0,060

                        0,060

                        0,050

                        0,300

                        Плащания

                        (5)

                        0,010

                        0,060

                        0,060

                        0,060

                        0,060

                        0,050

                        0,300

                        •ОБЩО бюджетни кредити за административни разходи, финансирани от пакета за определени програми

                        (6)

                        0,002

                        0,012

                        0,012

                        0,012

                        0,012

                        0,010

                        0,060

                        ОБЩО бюджетни кредити
                        За ФУНКЦИЯ <1a>
                           от многогодишната финансова рамка

                        Поети задължения

                        =4+ 6

                        0,012

                        0,072

                        0,072

                        0,072

                        0,072

                        0,060

                        0,360

                        Плащания

                        =5+ 6

                        0,012

                        0,072

                        0,072

                        0,072

                        0,072

                        0,060

                        0,360

               Ако предложението/инициативата има отражение върху повече от една функция:

                        • ОБЩО бюджетни кредити за оперативни разходи

                        Поети задължения

                        (4)

                        Плащания

                        (5)

                        •ОБЩО бюджетни кредити за административни разходи, финансирани от пакета за определени програми

                        (6)

                        ОБЩО бюджетни кредити
                        за ФУНКЦИИ 1—4
                           от многогодишната финансова рамка
                        (Референтна стойност)

                        Поети задължения

                        =4+ 6

                        Плащания

                        =5+ 6

                        Функция от многогодишната финансова
                        рамка

                        5

                        „Административни разходи“

               млн. евро (до третия знак след десетичната запетая)

                        2019 г.

                        2020 г.

                        2021 г.

                        2022 г.

                        2023 г.

                        2024 г.

                        ОБЩО

                        ГД: „Научни изследвания и иновации“

                        • Човешки ресурси

                        • Други административни разходи

                        ОБЩО ГД „НАУЧНИ ИЗСЛЕДВАНИЯ И ИНОВАЦИИ“

                        Бюджетни кредити

                        ОБЩО бюджетни кредити
                        за ФУНКЦИЯ 5
                           от многогодишната финансова рамка

                        (Общо поети задължения = Общо плащания)

               млн. евро (до третия знак след десетичната запетая)

                        2019 г.
                           18

                        2020 г.

                        2021 г.

                        2022 г.

                        2023 г.

                        2024 г.

                        ОБЩО

                        ОБЩО бюджетни кредити
                        за ФУНКЦИИ 1—5
                           от многогодишната финансова рамка

                        Поети задължения

                        0,012

                        0,072

                        0,072

                        0,072

                        0,072

                        0,060

                        0,360

                        Плащания

                        0,012

                        0,072

                        0,072

                        0,072

                        0,072

                        0,060

                        0,360

               3.2.2.Очаквано отражение върху бюджетните кредити за оперативни разходи

               –☑ Предложението/инициативата не налага използване на бюджетни кредити за оперативни разходи

               Бюджетни кредити за поети задължения в млн. евро (до третия знак след десетичната запетая)

                        Да се посочат целите и резултатите

                        ⇩

                        Година N

                        Година N+1

                        Година N+2

                        Година N+3

                        Да се добавят толкова години, колкото е необходимо, за да се обхване продължителността на отражението (вж. точка 1.6)

                        ОБЩО

                        РЕЗУЛТАТИ

                        Вид
                           19

                        Средни разходи

                        Брой

                        Разходи

                        Брой

                        Разходи

                        Брой

                        Разходи

                        Брой

                        Разходи

                        Брой

                        Разходи

                        Брой

                        Разходи

                        Брой

                        Разходи

                        Общ брой на резултатите

                        Общо разходи

                        КОНКРЕТНА ЦЕЛ № 1
                           20
                        …

                        - Резултат

                        - Резултат

                        - Резултат

                        Междинен сбор за конкретна цел № 1

                        КОНКРЕТНА ЦЕЛ № 2 …

                        - Резултат

                        Междинен сбор за конкретна цел № 2

                        ОБЩО РАЗХОДИ

               3.2.3.Очаквано отражение върху бюджетните кредити за административни разходи

               3.2.3.1.Резюме

               –◻
                     Предложението/инициативата не налага използване на бюджетни кредити за административни разходи

               –☑
                     Предложението/инициативата налага използване на бюджетни кредити за административни разходи съгласно обяснението по-долу:

               млн. евро (до третия знак след десетичната запетая)

                        2019 г.
                           21

                        2020 г.

                        2021 г.

                        2022 г.

                        2023 г.

                        2024 г.

                        ОБЩО

                        Функция 5
                        от многогодишната финансова рамка

                        Човешки ресурси

                        Други административни разходи

                        Междинен сбор за ФУНКЦИЯ 5
                        от многогодишната финансова рамка

                        Извън ФУНКЦИЯ 5
                           22

                        от многогодишната финансова рамка

                        Човешки ресурси

                        0,010

                        0,060

                        0,060

                        0,060

                        0,060

                        0,050

                        0,300

                        Други
                        административни разходи

                        0,002

                        0,012

                        0,012

                        0,012

                        0,012

                        0,010

                        0,060

                        Междинен сбор
                        извън ФУНКЦИЯ 5
                        от многогодишната финансова рамка

                        0,012

                        0,072

                        0,072

                        0,072

                        0,072

                        0,060

                        0,360

                        ОБЩО

                        0,012

                        0,072

                        0,072

                        0,072

                        0,072

                        0,060

                        0,360

               Бюджетните кредити, необходими за човешки ресурси и други разходи с административен характер, ще бъдат покрити от бюджетни кредити на ГД, които вече са определени за управлението на действието и/или които са преразпределени в рамките на ГД, при необходимост заедно с допълнително отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

               3.2.3.2.Очаквани нужди от човешки ресурси

               –◻
                     Предложението/инициативата не налага използване на човешки ресурси.

               –☑
                     Предложението/инициативата налага използване на човешки ресурси съгласно обяснението по-долу:

               Оценката се посочва в еквиваленти на пълно работно време

                        2019 г.

                        2020 г.

                        2021 г.

                        2022 г.

                        2023 г.

                        2024 г.

                        •Длъжности в щатното разписание (длъжностни лица и срочно наети служители)

                        XX 01 01 01 (Централа и представителства на Комисията)

                        XX 01 01 02 (Делегации)

                        08 01 05 01 (Непреки научни изследвания)

                        0,1

                        0,5

                        0,5

                        0,5

                        0,5

                        0,4

                        10 01 05 01 (Преки научни изследвания)

                        •Външен персонал (в еквивалент на пълно работно време — ЕПРВ)
                           23

                        XX 01 02 01 (ДНП, КНЕ, ПНА от общия финансов пакет)

                        XX 01 02 02 (ДНП, МП, КНЕ, ПНА и МЕД в делегациите)

                        XX 01 04 гг
                           24

                        - в централата

                        - в делегациите

                        XX 01 05 02 (ДНП, КНЕ, ПНА – непреки научни изследвания)

                        10 01 05 02 (ДНП, КНЕ и ПНА — преки научни изследвания)

                        Други бюджетни редове (да се посочат)

                        ОБЩО

                        0,1

                        0,5

                        0,5

                        0,5

                        0,5

                        0,4

               XX е съответната област на политика или бюджетен дял.

               Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

               Описание на задачите, които трябва да се изпълнят:

                        Длъжностни лица и срочно наети служители

                        Подготовката и управлението на заседанията на съвместния комитет, създаден с член 6, буква а) от Споразумението, както и последващия контрол на функционирането и прилагането на Споразумението.

                        Изчисленията се извършват пропорционално на продължителността на Споразумението.

                        Външен персонал

               3.2.4.Съвместимост с настоящата многогодишна финансова рамка

               –☑
                     Предложението/инициативата е съвместимо(а) с настоящата многогодишна финансова рамка.

                  Многогодишната финансова рамка за периода 2021—2027 г. все още предстои да бъде приета от Европейския парламент и от Съвета.

               3.2.5.Участие на трети страни във финансирането

               –Предложението/инициативата не предвижда съфинансиране от трети страни.

               –

               Бюджетни кредити в млн. евро (до третия знак след десетичната запетая)

                        Година N

                        Година N+1

                        Година N+2

                        Година N+3

                        Да се добавят толкова години, колкото е необходимо, за да се обхване продължителността на отражението (вж. точка 1.6)

                        Общо

                        Да се посочи съфинансиращият орган

                        ОБЩО съфинансирани бюджетни кредити

               3.3.Очаквано отражение върху приходите

               –☑
                     Предложението/инициативата няма финансово отражение върху приходите.

               –◻
                     Предложението/инициативата има следното финансово отражение:

               –◻
                     върху собствените ресурси

               –◻
                     върху другите приходи

               млн. евро (до третия знак след десетичната запетая)

                        Приходен бюджетен ред:

                        Налични бюджетни кредити за текущата финансова година

                        Отражение на предложението/инициативата
                           25

                        Година N

                        Година N+1

                        Година N+2

                        Година N+3

                        Да се добавят толкова години, колкото е необходимо, за да се обхване продължителността на отражението (вж. точка 1.6)

                        Статия ….............

               За другите „целеви“ приходи да се посочат съответните разходни бюджетни редове.

               Да се посочи методът за изчисляване на отражението върху приходите.

                     (1)

                        ОВ L 036, 12.2.2003 г., стр. 32.

                     (2)

                        Решение 2011/182/ЕС на Съвета от 9 март 2011 г. за подновяване на Споразумението за научно и технологично сътрудничество между Европейската общност и Украйна (ОВ L 79, 25.3.2011 г., стр. 3).

                     (3)

                        Решение (EC) 2015/344 на Съвета за подновяване на Споразумението за сътрудничество в областта на науката и технологията между Европейската общност и Украйна (ОВ L 60, 4.3.2015 г., стр. 37).

                     (4)

                        Подобряване и фокусиране на международното сътрудничество на ЕС в областта на научните изследвания и иновациите: стратегически подход, COM(2012) 497.

                     (5)

                        OВ C ,  г., стр. .

                     (6)

                        Решение 2003/96/EО на Съвета от 6 февруари 2003 г. за сключване на Споразумение за научно и технологично сътрудничество между Европейската общност и Украйна (ОВ L 36, 12.2.2003 г., стр. 31).

                     (7)

                        Споразумение за сътрудничество в областта на науката и технологията между Европейската общност и Украйна (ОВ L 36, 12.2.2003 г., стр. 32).

                     (8)

                        Решение 2011/182/ЕС на Съвета от 9 март 2011 г. за подновяване на Споразумението за научно и технологично сътрудничество между Европейската общност и Украйна (ОВ L 79, 25.3.2011 г., стр. 3).

                     (9)

                        Решение (EC) 2015/344 на Съвета от 17 февруари 2015 г. за подновяване на Споразумението за сътрудничество в областта на науката и технологията между Европейската общност и Украйна (ОВ L 60, 4.3.2015 г., стр. 37).

                     (10)

                        УД: управление по дейности; БД: бюджетиране по дейности.

                     (11)

                        Съгласно член 54, параграф 2, буква а) или б) от Финансовия регламент.

                     (12)

                        Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb:
                  http://www.cc.cec/budg/man/budgmanag/budgmanag_bg.html

                     (13)

                        Многогод. = многогодишни бюджетни кредити / Едногод. = едногодишни бюджетни кредити.

                     (14)

                        ЕАСТ: Европейска асоциация за свободна търговия.

                     (15)

                        Държави кандидатки и, ако е приложимо, потенциални държави кандидатки от Западните Балкани.

                     (16)

                        2019 година е годината, през която започва да се осъществява предложението/инициативата. Сумите за 2019 г. и 2024 г. отговарят съответно на два месеца и на десет месеца.

                     (17)

                        Техническа и/или административна помощ и разходи в подкрепа на изпълнението на програми и/или действия на ЕС (предишни редове BA), непреки научни изследвания, преки научни изследвания.

                     (18)

                        2019 година е годината, през която започва да се осъществява предложението/инициативата. Сумите за 2019 г. и 2024 г. отговарят съответно на два месеца и на десет месеца.

                     (19)

                        Резултатите са продуктите и услугите, които ще бъдат доставени (напр.: брой финансирани обмени на учащи се, дължина на построените пътища в километри и т.н.).

                     (20)

                        Съгласно описанието в точка 1.4.2. „Конкретни цели...“

                     (21)

                        2019 година е годината, през която започва да се осъществява предложението/инициативата. Сумите за 2019 г. и 2024 г. отговарят съответно на два месеца и на десет месеца.

                     (22)

                        Техническа и/или административна помощ и разходи в подкрепа на изпълнението на програми и/или действия на ЕС (предишни редове BA), непреки научни изследвания, преки научни изследвания.

                     (23)

                        ДНП = договорно нает персонал; МП = местен персонал; КНЕ = командирован национален експерт; ПНА = персонал, нает чрез агенции за временна заетост; МЕД = младши експерт в делегация.

                     (24)

                        Подтаван за външния персонал, покрит с бюджетните кредити за оперативни разходи (предишни редове „BA“).

                     (25)

                        Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането.